b'\n_START_ARTICLE_\nNolberto Solano\n_START_PARAGRAPH_\nNolberto "Nobby" Albino Solano Todco (s. 12. joulukuuta 1974 Callao) on perulainen jalkapalloilija, joka edustaa Kreikan Superliigassa pelaavaa Larissa FCt\xc3\xa4. H\xc3\xa4n on pelipaikaltaan keskikentt\xc3\xa4pelaaja._NEWLINE_Solano aloitti uransa perulaisessa Municipalissa vuonna 1993. Sen j\xc3\xa4lkeen h\xc3\xa4n on edustanut Sporting Cristalia (1994-1997), argentiinalaista Boca Juniorsia (1997-1998) ja nykyist\xc3\xa4 seuraansa Newcastlea vuodesta 1998 l\xc3\xa4htien. Newcastlessa Solano teki debyyttins\xc3\xa4 22. elokuuta 1998 ottelussa Chelseaa vastaan. Kauden 2004-2005 Solano pelasi lainalla Aston Villassa._NEWLINE_Perun maajoukkuetta Solano on edustanut 76 kertaa ja tehnyt niiss\xc3\xa4 18 maalia. Kes\xc3\xa4kuussa 2005 Solano ilmoitti lopettavansa maajoukkueuransa, kertoen syyksi erimielisyydet valmentaja Freddy Terneron kanssa.'